**Πρόγραμμα της παράταξης «η Θεσσαλονίκη είναι το Μέλλον»**

**ΚΟΙΝΩΝΙΑ**

Ο κοινωνικός ιστός είναι ένας τομέας ιδιαίτερα νευραλγικός για όλους μας και καλύπτει το χώρο ανάμεσα στο κράτος και την οικογένεια. Σε τοπικό επίπεδο, η δημοτική αρχή θα αποτελεί τον ενδιάμεσο θεσμό που φροντίζει για τις ανάγκες των πολιτών, εξασφαλίζει τα ίσα δικαιώματα τους, διεκδικεί, πρωτοστατεί, αναδεικνύει τα προβλήματα και τις ανάγκες τους και φυσικά ηγείται με μοναδικό όφελος να εγγυηθεί το μέλλον της νέας γενιάς.

Για την παράταξή μας κρίνεται απαραίτητο να ληφθούν πρωτοβουλίες που θα αποκαθιστούν τις αδικίες και θα καλύπτουν με ένα κοινωνικό δίκτυ προστασίας όλους τους συμπολίτες μας. Σε συνεργασία με τους κοινωνικούς φορείς, τις κοινωνικές ομάδες, με σύμμαχο τις νέες τεχνολογίες και μοναδικό γνώμονα το κοινωνικό όφελος αναπτύσσουμε το πρόγραμμά μας.

Συγκεντρωτικά αναφέρονται οι άξονες για τις πολύτεκνες οικογένειες, που αποτελεί προτεραιότητά μας.

**Στήριξη πολύτεκνων οικογενειών από το Δήμο**

Το δημογραφικό πρόβλημα της χώρας μας τα τελευταία χρόνια έχει κορυφωθεί, λόγω της οικονομικής κρίσης, της υπογεννητικότητας αλλά και της μετανάστευσης των νεότερων συμπολιτών μας. Εμείς θεωρούμε ότι, με τα παρακάτω μέτρα που αφορούν στις πολύτεκνες οικογένειες, θα συνδράμουμε τα βέλτιστα στη λύση του ζητήματος αυτού:

* Απαλλαγή από τα Δημοτικά τέλη,
* Απαλλαγή από τα τροφεία των παιδιών τους, που φοιτούν σε παιδικούς και βρεφονηπιακούς σταθμούς, όπως και απαλλαγή από τα ποσά για τη φοίτηση τους στα ωδεία, στους αθλητικούς συλλόγους και σε κάθε άλλη δραστηριότητα των Δήμων ή και Νομικών προσώπων του Δήμου.
* Χορήγηση εφ’ άπαξ βοηθήματος ποσού αναλόγως των οικονομικών δυνατοτήτων του Δήμου στη μητέρα που θα αποκτά το 4ο τέκνο καθώς και όταν θα αποκτά το 5ο και επιπλέον τέκνο, σε συνεργασία με το Σύλλογο Πολυτέκνων.
* Κάλυψη των δαπανών τοκετού, και κάλυψη των δαπανών για τις πάνες του μωρού μέχρι δύο ετών
* Οικονομική βοήθεια για τα παιδιά των πολυτέκνων οικογενειών, καθώς και για τους ίδιους τους πολύτεκνους, που αριστεύουν στα Γυμνάσια και τα Λύκεια ή επιτυγχάνουν την εισαγωγή τους σε Σχολές ή Τμήματα των ΑΕΙ ή ΤΕΙ, ή έλαβαν μεταπτυχιακό τίτλο ή το διδακτορικό τους.
* Καθιέρωση σταθερού ωραρίου για τις πολύτεκνες μητέρες – υπαλλήλους του Δήμου με σκοπό να μην υποχρεούνται σε υπερωριακή απασχόληση.